Unión do Povo Galego

La Unión do Povo Galego (esperante Unuiĝo de la Galega Popolo), UPG, estas galega politika partio, el galeg-naciisma kaj komunisma ideologio. Ĝi mem difiniĝas kiel "patriotisma kaj komunisma, ĉar ĝi luktas por la nacia liberiĝo" (laŭ la artikolo 1 de ĝia Statuto). La partio publikigas la revuon Terra e Tempo (Tero kaj Tempo) kaj ĝia ĝenerala sekretario estas Néstor Rego. Nuntempe ĝi havas 1 300 partianojn. La junulara branĉo de la partio nomiĝas Unión da Mocidade Galega (Unuiĝo de la Galega Junularo) kiu fondiĝis en la jaro 1977.

La partio estis fondita en 1963 de  Xosé Luis Méndez-Ferrín, Celso Emilio Ferreiro kaj aliaj galegaj intelektuloj, kun la celo atingi la sendependecon de Galegio kaj ĝian transformiĝon en socialisma ŝtato. Ĝi promociis la kreadon de naciismaj frontoj kiel la Asemblea Nacional-Popular Galega, la Consello de Forzas Políticas Galegas kaj la Galega Naciisma Bloko.

Kategorio:Politikaj partioj de Galegio
Kategorio:Hispanaj politikistoj
Kategorio:Galegoj
Kategorio:Politikaj partioj fonditaj en 1963